ऐलेक्स
आर्चर ग्रे होटल न्यूयॉर्क
क्या हमें बात करनी चाहिए?
क्या तुम मुसीबत में हो?
मुझे माफ़ कर दो। मुझे तुम्हारे ऑफ़िस नहीं आना चाहिए था।
मुझे वह नहीं करना चाहिए था।
मेरा दिमाग़ ठिकाने पर नहीं था, पता है?
तुम जो कर रही थी, उससे मुझे बहुत चोट पहुँची।
ख़ैर, फिर मेरे ख़्याल से मुझे तुमसे माफ़ी माँगनी चाहिए?
मेरा शिष्टाचार कहाँ है?
मुझे माफ़ कर दो।
मैं बेवक़ूफ़ हूँ।
मैं तुम्हें चोट पहुँचाना चाहता था।
मैं तुम्हें वैसे ही चोट पहुँचाना चाहता था जैसे तुमने मुझे पहुँचाई थी।
क्योंकि मैं एक घटिया इंसान हूँ।
मैं जानता हूँ मैं दूसरे मौके के लायक़ नहीं हूँ,
लेकिन कृपया मुझे एक और मौका दे दो।
मैं रीहैब चला जाऊँगा।
मैं अपना बचा-खुचा आत्मसम्मान भी पी जाऊँगा।
मैं तुम्हें पैसे देने दूँगा… मैं वहाँ रहूँगा।
मैं मॉम को मुझे वहाँ से निकालने नहीं दूँगा।
मैं सब ठीक कर दूँगा।
कृपया।
देखो, घबराने की कोई बात नहीं है।
सब ठीक है।
बस वहाँ बैठकर अपने किए की सज़ा भुगतनी होगी।
मैं जानती हूँ मुझे क्या कहने की ज़रूरत है।
कृपया मुझे बात करने देना।
अरे, क्या हमें पीछे के दरवाज़े पर ले जा सकते हो?
-यह ठीक है। यह ठीक है। यह ठीक है। -यहाँ बहुत ज़्यादा भीड़ है।
ऐलेक्स, ऐलेक्स, यहाँ देखो। मिच की मौत के बारे में तुम्हें कैसा लग रहा है?
मिच से तुमने आख़िरी बार कब बात की थी?
राक्षस
-ऐलेक्स! ऐलेक्स! -ऐलेक्स!
ऐलेक्स! ऐलेक्स!
ऐलेक्स, मुझे तुम्हारे दुःख के लिए अफ़सोस है।
मैं जानता हूँ तुम्हारा और मिच का रिश्ता पेचीदा था।
वह पेचीदा नहीं था। वे पार्टनर थे।
उनमें से एक यौन शिकारी था जिसे नौकरी से निकाल दिया गया था,
और दूसरे को उसके परिणाम भुगतने पड़े।
और वह बस अभी उससे मिलने गई थी? इटली में?
यह एक निजी मामला है, जो भी है।
और तुम्हें इसके बारे में पता भी नहीं चलता अगर तुम्हारे कर्मचारियों ने धोखाधड़ी नहीं की होती
और इसके क्रेडिट कार्ड और ईमेल को हैक नहीं किया होता।
सब ठीक है। सब ठी…
ऐलेक्स के कॉन्ट्रैक्ट में छुट्टियाँ लिखी हुई हैं।
इतनी जल्दी छुट्टी ले लेना अपरंपरागत है, लेकिन अनुचित नहीं है।
डग, या तो तुम हमें बात करने दो, या तुम कमरे से बाहर भेज दिए जाओगे।
ऐलेक्स, तुम परिवार का हिस्सा हो।
ख़ैर, दरअसल तुम परिवार से ज़्यादा क़रीब हो, क्योंकि हमने यह रिश्ता ख़ुद बनाया था।
और हम कभी अपने परिवार को 25 मिलियन नहीं देते हैं।
इसका मतलब चाहे कुछ भी हो, हम तुमसे प्यार करते हैं।
अगर कोई प्रतिघात हुआ, तो हम तुम्हारा साथ देंगे,
और हम तुम्हें इससे निकाल लेंगे।
बढ़िया।
मैं इसे वापस दे रही हूँ।
हम वापस माँग नहीं रहे हैं।
रुको, तुम क्या वापस दे रही हो?
पैसा। मैं पैसे वापस दे रही हूँ।
यहाँ वापस आना बहुत बड़ी ग़लती थी, और अब मैं यह देख सकती हूँ।
यह फ़ैसला तुम्हें तब नहीं लेना चाहिए जब तुम…
मैं तय कर चुकी हूँ, डग। ठीक है?
मतलब, तुम अपना कमीशन रखो। मैं वह समझती हूँ, लेकिन
टीएमएस में 16 मार्च मेरा आख़िरी दिन होगा।
प्राइम टाइम का क्या?
मैं क्या नहीं समझ रही हूँ?
मैगी ब्रेनर की किताब 17 तारीख़ से उपलब्ध होगी।
और उसमें मेरे बारे में कुछ बदनामी लायक़ जानकारी होगी।
क्या तुम हमें बताना चाहोगी?
नहीं चाहेगी। और ऐसी गुंजाइश है कि वह जानकारी छपेगी ही नहीं।
वाईडीए ने मैगी के साथ साक्षात्कार स्थगित कर दिया, तो…
डग, स्टैला,
क्या तुम लोग ऐलेक्स और मुझे थोड़ी देर के लिए अकेला छोड़ सकते हो?
ठीक है।
देखो, ऐलेक्स, तुम नहीं…
डग। चलो भी। बाहर।
शुक्रिया।
मुझे बहिष्कृत कर दिया जाएगा…
कोरी, उन चीज़ों के लिए जो मैंने की हैं।
ख़ैर, जब तक मैं यह नहीं सुनता कि तुमने नस्लीय या समलैंगिकता से संबंधित गालियाँ दी हैं,
मैं तुम्हारा कॉन्ट्रैक्ट ख़ारिज नहीं करूँगा। बिल्कुल भी नहीं।
तो क्यों ना तुम अपनी पीठ की सर्जरी का काम ख़त्म करवा लो?
हम लौरा को तुम्हारी जगह काम करने देंगे,
और फिर तुम प्राइम टाइम पर विजयी वापसी करना।
मैंने मिच के साथ सेक्स किया था।
ठीक है। ख़ैर, हमें बिल्कुल नहीं पता है यह किताब किस ओर जाएगी।
वह एक यौन शिकारी है।
तुम्हारी नारीवादी हीरो दुश्मन के साथ सोई थी।
जानबूझकर,
दबाव में आकर नहीं,
जब वह शादीशुदा थी।
और उसे इसका कतई अफ़सोस नहीं है।
मैं ऐसी ही हूँ।
मुझे पैसे नहीं चाहिए। मेरा हो गया। बस हो गया।
तुम उसे दान कर सकती हो, लेकिन मुझे वापस लेने पर मजबूर नहीं कर सकती।
हे भगवान, कोरी।
तुमने कभी पिनबॉल खेला है, ऐलेक्स? पिनबॉल।
उसमें ये बंपर होते हैं।
उनका इकलौता काम होता है तुम्हारी बॉल की पिटाई करना
और तुम्हें असहज बनाकर हराना।
अब, तुम जितना ज़्यादा सह सको, उतने ज़्यादा अंक मिल सकते हैं,
लेकिन तुम उन पर ध्यान नहीं दे सकती हो।
वह बस शोर है।
तुम्हें अपना दिल कड़ा करना होगा, अपनी आँखें लक्ष्य पर जमाए रखनी होंगी,
क्योंकि यह खेल, असली खेल नीचे फ़्लिपर पर खेला जाता है।
और ये फ़्लिपर, ये उस बॉल को इतनी तेज़ी से
उछाल सकते हैं, कि तुम्हारा सिर घूम जाए
और वहीं असली अंक मिलते हैं।
तुम्हें बस फ़्लिपर को काम करने देना होगा।
इस बहुत अजीब प्रोत्साहन के लिए शुक्रिया, कोरी।
ठीक है, लेकिन कभी-कभी,
और इसे बस अपनी बुरी, बेकार किस्मत समझ लो,
तुम्हें दिखता है कि तुम्हारी बॉल सीधे नाली में जा रही है।
वह फ़्लिपर की पहुँच से बिल्कुल बाहर होती है,
और तुम सोचती हो, "ठीक है, ख़ैर, शायद यही अंत है।" है ना?
"यह मेरी आख़िरी बॉल है और मेरे पास और बॉल खरीदने के पैसे नहीं हैं।"
वही पल होता है जब तुम अपने आप में उस माँ जैसी शक्ति जगा पाती हो
जिसका बच्चा किसी कार के नीचे दबा होता है,
और उस मशीन को हरा देती हो क्योंकि तुम कर सकती हो।
मैं पैसे वापस नहीं लूँगा।
मैंने पैसे दिए थे, और कोई नहीं भूलेगा कि इस खेल की शुरुआत मैंने की थी।
और मेरे पास योजनाएँ बाकी हैं।
तुम्हारे पास हमेशा योजनाएँ रहेंगी, कोरी।
तुम ऐसे ही हो।
मैं बस "द मॉर्निंग शो" में अपने आख़िरी दिन ख़त्म करना चाहती हूँ,
और जैसा कि मैंने कहा, मैं किताब छपने के एक दिन पहले चली जाऊँगी।
तो बस ध्यान रखना।
शो का और अपना ख़्याल रखना।
तुम्हें जो करने की ज़रूरत हो, वह करना।
वापस स्वागत है, ऐलेक्स।
शुक्रिया, जिम्बो।
ठीक है।
हे भगवान।
हाँ?
हैलो।
-क्या मैं एक सेकंड के लिए अंदर आ सकती हूँ? -हाँ, ज़रूर।
माफ़ करना मैं ऐसे अचानक चली गई।
-काम संभालने के लिए शुक्रिया। -हाँ। हाँ, हाँ। सब ठीक है।
-हाँ। -तुम कैसी हो?
मैं अच्छी हूँ। मैं सोमवार वापस आ जाऊँगी।
तुम्हें यक़ीन है तुम्हें और समय नहीं चाहिए?
नहीं। मतलब, उन्होंने तुम्हारा और मेरा विज्ञापन दिया था,
और मुझे लगता है हमें उन्हें वही देना चाहिए।
ठीक है।
मैं बस… मैं सोमवार को यहाँ नहीं रहूँगी।
मैं…
मुझे अपने भाई को रीहैब में छोड़ने जाना है।
नहीं।
मुझे बहुत अफ़सोस है कि तुम्हें दोबारा उससे जूझना पड़ रहा है।
हाँ। शुक्रिया।
ठीक है, तो इसका मतलब वहाँ मैं और डैनियल होंगे।
ख़ैर, लौरा ने सोमवार को मेरी जगह लेने की पेशकश दी थी,
तो शायद तुम मंगलवार लौटने के बारे में सोचना चाहो?
नहीं, मैं सोमवार पहुँच जाऊँगी।
-मैं आ जाऊँगी। मैं तुमसे मंगलवार को मिलती हूँ। -ठीक है।
और शायद अगले हफ़्ते हम साथ में ड्रिंक्स वगैरह पीने चल सकते हैं?
मैं बस… मुझे लगता है जब तुम वापस आई,
मैंने ख़ुद को भावनात्मक रूप से बाँध रखा था, और वह उचित नहीं था।
मुझे बहुत अच्छा लगेगा। वाक़ई।
लेकिन शायद तुम्हें मुझसे थोड़ी दूरी बनाए रखनी चाहिए।
दूरी?
यह तुम्हारे अपने…
हाँ, बस मुझ पर भरोसा करो।
तुम ठीक हो?
मैं ठीक रहूँगी। शुक्रिया।
-तुम्हारा सप्ताहांत अच्छा हो। -ठीक है।
ठीक है।
ब्रैडली जैक्सन
मिस केस्सलर, मुझे आपके दुःख के लिए खेद है।
बहुत अच्छी बात है। शुक्रिया।
-लोग जानते हैं मैं आ रही हूँ, है ना? -जानते हैं।
कुछ लोग वहाँ होंगे, और कुछ लोग नहीं होंगे।
मुझे यह करने की ज़रूरत है, लेकिन यह अजीब लग रहा है।
अरे, कम से कम तुमने मास्क नहीं पहना है। मुझे माइकल जैक्सन की तरह महसूस हो रहा है।
तुम्हारे पास सावधानी बरतने की वजह है।
क्या मिया मुझसे कतरा रही है?
उसे बस कुछ और काम था।
हैलो, सब लोग, क्या मेरी तरफ़ ध्यान दे सकते हैं?
मुझे यहाँ आकर आपसे बात करने देने के लिए शुक्रिया।
जो लोग मुझे नहीं जानते हैं, मेरा नाम पेज जेकब्स है, पहले केस्सलर होता था।
मैं जानती हूँ यह अजीब है। एक ज़बरदस्ती है।
और मैंने कल का दिन ऐसे आदमी के मेमोरियल की योजना बनाने में बिताया जिससे मैं नफ़रत करती हूँ,
उन लोगों को बुलाने में जो शायद आ जाएँ।
हाँ।
लेकिन मेरे सबसे छोटे बेटे ने आज सुबह मुझसे पूछा, अगर डैड के सारे दोस्त वहाँ आएँगे।
ख़ैर, मैं यहाँ आई हूँ क्योंकि मैं एक माँ हूँ।
मिच का शरीर अब भी इटली में है, अगर उससे कुछ आसानी हो तो।
यह सोमवार से एक हफ़्ते बाद होगा।
मैं माफ़ी चाहती हूँ अगर मेरे यहाँ आने से किसी को बुरा लगा हो। शुक्रिया।
मैं बाहर जाने का रास्ता जानती हूँ।
हम बाइडेन से बात क्यों नहीं कर रहे हैं? हमें विजेता से बात करनी चाहिए।
वह संडे शो पर आया था, तो हम ग्रेग शल्ट्ज़ से बात कर रहे हैं।
ग्रेग शल्ट्ज़।
ऐलेक्स, वापस स्वागत है।
-हैलो। -हैलो।
एक चेतावनी दे दूँ।
इस कोरोना वायरस से दो कदम आगे रहने के लिए,
हम सबके घरों में स्टूडियो लगाएँगे।
हमारे घरों में स्टूडियो?
हाँ। अगर वायरस से हालात बहुत बिगड़ गए,
-और इससे कोई दख़लअंदाज़ी भी नहीं होगी। -हे भगवान।
ख़ैर, मुझे नहीं लगता इसकी ज़रूरत है।
लेकिन… माफ़ करना।
ज़रूर।
-हैलो। -हैलो।
तो, मैं…
मुझे आज तुमसे मिलने की उम्मीद नहीं थी। तुमसे कोई ख़बर नहीं आई थी।
पता नहीं वह कैसा लगता होगा।
देखो, कोई नया निर्माता मिलने तक मैं तुम्हारे साथ रहूँगा।
ठीक है।
या जब तक तुम बहिष्कृत नहीं हो जाती। मतलब, जो भी पहले हो।
-हैलो, ऐलेक्स। -हैलो।
टीवी पर जाने से पहले मैं बस सुनिश्चित करना चाहती हूँ।
हम पेशेवर हैं, है ना?
बिल्कुल।
-बढ़िया। मैं तुमसे वहाँ मिलूँगी। -ठीक है।
हे भगवान।
ठीक है। चलो शुरू करें।
हाँ, बिल्कुल।
मेरे पास एक कहानी है जो इस सप्ताहांत हुई थी।
तो अगर तुम्हें ऐतराज़ ना हो, मुझे बोलने का अवसर देना?
बिल्कुल। ज़रूर।
ठीक है, लोगों।
पाँच, चार, तीन…
नंबर 12 रोल करो।
हम अभी जीते, और आप लोगों ने हमारी जीत को बहुत बड़ा बनाया।
गुड मॉर्निंग। कल रात हुई ताज़ा ख़बरें।
इस सप्ताहांत दक्षिण कैरोलाइना प्रारंभिक चुनाव में जो बाइडेन की स्पष्ट जीत के बाद,
साउथ बेंड, इंडिआना के पूर्व मेयर, पीट बूटीजज ने
डेमोक्रैटिक नामांकन से अपना नाम वापस ले लिया…
तैयार रहो, ए। शुरू करो ए।
…कि मुझे राष्ट्रपति पद के लिए जो बाइडेन का समर्थन करते हुए ख़ुशी हो रही है।
कल रात की ताज़ा ख़बर, संयुक्त राष्ट्र अमरीका में
कोरोना वायरस से जुड़ी दूसरी मौत की पुष्टि हो गई है।
यह वास्तविक भी नहीं लग रहा है, यह कोरोना वायरस।
-यह नियंत्रण से बाहर है। -मेरा मतलब…
पता है, 1989 में इबोला अमरीका पहुँचा था, और हमें उसके बारे में पता भी नहीं चला।
वह रिचर्ड प्रेस्टन की किताब में था।
-हाँ। -यह अविश्वसनीय है।
कल्पना कर सकती हो अगर हमें दोबारा उसे झेलना पड़े?
-…ऐलेक्स लीवी के साथ… -कैमरा दो, अपनी बारी के लिए तैयार रहना।
-…और ख़ास अतिथि मेज़बान, लौरा पीटरसन। -और ऐलेक्स शुरू करो।
इस सोमवार सुबह हमारे साथ आने के लिए आप सबका शुक्रिया।
और शुक्रिया, लौरा, हमारे साथ दोबारा आने के लिए।
मुझे आख़िरकार तुम्हारे बगल में बैठने का मौका मिल रहा है।
ख़ैर, मेरे लिए भी ख़ुशी की बात है।
समाचारों के लिए व्यस्त सप्ताहांत था।
हमें वह कोविड-19 टेस्ट नहीं मिल पा रहे हैं।
तुम कोविड टेस्ट क्यों मँगा रही हो?
क्या तुम समाचार देखती हो?
और कोरोना वायरस को फैलने से रोकने के बारे में हमें बताने आई हैं
यूबीए की मुख्य मेडिकल संवाददाता, डॉ. ग्वेन ज़ीगर्स-बॉटम।
-हैलो। -हैलो।
तो सर्जन जनरल सही है।
कुछ लोगों को यह जानकार आश्चर्य हुआ
कि उन्हें कितनी देर तक हाथ धोने चाहिए।
तो चलो, एक प्रदर्शन करते हैं।
-थोड़ी साबुन लो। -ठीक है।
उसे अच्छी तरह रगड़ो। यह…
सब दरारों में जाना चाहिए।
तो सीडीसी की सलाह है कि हमें क़रीब 20 सेकंड तक हाथ धोने चाहिए।
बीस सेकंड तक?
और यह दो बार "हैप्पी बर्थडे" गाने जितना समय है।
वह… लौरा हैरान है।
ख़ैर, मतलब, मैं हूँ। यह वाक़ई बहुत लंबा समय है।
यह बहु… तुम कितने समय से अपने हाथ धो रही हो?
-कम से कम तीस सालों से। -ख़ैर, तब तुम…
तुम ठीक हो।
सूरज पश्चिम से निकला है।
हाँ। ख़ैर, क्यों ना हम अपना हाथ धोने का गाना बना लें,
-और तब हमें कोई रॉयल्टी नहीं देनी पड़ेगी? -हे भगवान। ठीक है, शुरू करो।
-ठीक है। -तुम शुरू करो।
"द मॉर्निंग शो" पर अपने हाथ धो रहे हैं
साफ़-साफ़ हाथ ही सही चीज़ हैं
जब डॉ. ग्वेन कहती है रगड़ो
तुम कभी मना नहीं कर सकते
हाँ! तो चलो शो पूरा करें
-एक और बार। -हे भगवान।
"द मॉर्निंग शो" पर अपने हाथ धो रहे हैं
साफ़-साफ़ हाथ ही सही चीज़ हैं
जब डॉ. ग्वेन कहती है रगड़ो
-"मना" नहीं कर सकते -तुम कभी भी मना नहीं कर सकते
तो चलो शो पूरा करें
बढ़िया। चलो अपनी नौकरी बरक़रार रखें।
इसके बारे में तुम्हारा क्या ख़्याल है?
मेरा इलाज ख़त्म होने के बाद हम डिज़्नीवर्ल्ड चलेंगे।
मोंटॉक रीहैब और स्किल सेंटर
-वह बच्चों के लिए है, हैल। -हाँ, लेकिन हमें कभी बचपन मिला ही नहीं।
मैं बस इसके बारे में कार में सोच रहा था।
तुम्हें वह इकलौती छुट्टियाँ याद हैं जो हमने मनाने की कोशिश की थी?
हाँ, वह भयानक था। मॉम और डैड एपकॉट में नशे में धुत हो गए थे।
हाँ, लेकिन हम सही से करेंगे। मतलब, मैं शराब नहीं पीयूँगा।
मैं ऐसे छुट्टी नहीं ले सकती। तुम जानते हो।
आज छुट्टी लेना मेरे लिए वाक़ई मुश्किल था।
-और सुपर मंगलवार आ रहा है और… -मैं समझता हूँ।
ज़रूरी नहीं है कि बस वही हो।
हम बस लंबे सप्ताहांत पर चले जाएँगे, ठीक है?
कूपर्सटाउन यहाँ से पास है।
हम बीच पर जा सकते हैं।
ठीक है, इससे मुझे बस आशा मिलेगी।
हैल, क्या तुम बस कर सकते हो?
मैं तुमसे प्यार करती हूँ, लेकिन जब तुम बाहर आओगे मैं तुमसे नहीं मिल पाऊँगी।
जब तुम बाहर आओगे मैं तुमसे बात नहीं कर पाऊँगी।
मैं नहीं कर सकती। मैं पीछे नहीं जा सकती।
यहाँ तक पहुँचना ही मेरे लिए बहुत मुश्किल था, और मैं बस… मैं नहीं कर सकती।
और मैं अपनी ख़ुद की समस्याएँ भी ठीक नहीं कर सकती।
और मैं तुम्हारा और मॉम का भला चाहती हूँ, लेकिन मैं बस…
मुझे नहीं लगता बात करना अच्छा विचार होगा।
नहीं, तुम ऐसा नहीं…
तुम ऐसा नहीं कर सकती। तुम मुझे यहाँ छोड़कर नहीं जा सकती हो।
तुमने कहा तुम ठीक होना चाहते हो। यह जगह सबसे अच्छी है।
मैंने सारी रिसर्च की। अंदर जाओ और ठीक हो।
नहीं, रीहैब में जाने का फ़ायदा ही क्या है
अगर मेरे बाहर आने पर मेरा परिवार मेरे साथ नहीं होगा?
लत छोड़ने का क्या फ़ायदा होगा? भाड़ में जाओ!
-हैल, मैं जा रही हूँ। मेरा पीछा मत करना! -मैं यहाँ नहीं रहने वाला!
नहीं, अरे, अरे। अरे!
-मैं अंदर नहीं जाऊँगा! -देखो…
-भगवान। -मैं अंदर नहीं जाऊँगा।
मैं तुम्हें ज़बरदस्ती रीहैब में नहीं भेज सकती। मैं आशा करती हूँ तुम जाओगे।
मैं चाहती हूँ तुम ठीक हो जाओ, लेकिन मैं तुम्हें कुछ करने पर मजबूर नहीं कर सकती।
तुम एक वयस्क इंसान हो।
मैं इस जगह के पैसे दे चुकी हूँ। बस…
बस ख़ुद को संभालो। मैं जा रही हूँ, और तुम मेरे साथ नहीं आ सकते हो।
तो, क्या, तुम मुझे बस अकेला छोड़कर चली जाओगी?
-मैं तुम्हें अकेला नहीं छोड़ रही। -अपने भाई को!
तुम्हें क्या चाहिए? तुम्हें पैसे चाहिए? मेरे पास पैसे हैं।
-नहीं… -ले लो। यह कुछ सौ डॉलर हैं।
मुझे पैसों की परवाह नहीं है। बस घर वगैरह जाओ।
अरे, कैसा रहेगा मैं इन पैसों की मदद से ड्रग्स खरीद लूँ, और ओवरडोज़ लेकर मर जाऊँ।
तुम्हें दोबारा कभी मुझे देखना नहीं पड़ेगा
-क्योंकि मैं मर चुका होऊँगा! -मुझे धमकी देना बंद करो!
बस करो! यह तुम्हारी ज़िंदगी है!
अंदर जाओ, मत जाओ। मुझे नहीं प…
बस…
यह तुम्हारी ज़िंदगी है।
पता लगाओ तुम इसके साथ क्या करना चाहते हो।
-असली ख़तरे में बूढ़े लोग हैं। -माफ़ करना।
और मैं चाहती हूँ तुम मुझे फ़ोन करो अगर तुम्हारी पीठ में दर्द दोबारा बढ़ जाए।
मैं करूँगी। ज़रूर। बहुत-बहुत शुक्रिया, ग्वेन।
-तुम्हें ऐतराज़ है? -नहीं। ज़रूर करो।
अतिथि
तो…
तो क्या तुम मिच के मेमोरियल में जा रही हो?
तुम्हें वह रात याद है जब हम में से कुछ लोग देखने गए थे,
"ब्रिंग इन 'दा नॉइज़, ब्रिंग इन 'दा फंक"?
तुम थी, और मैं थी, और जो, सिडनी…
-मैगी… -नहीं, हाँ। मुझे याद है।
वह मज़ेदार था।
हाँ। वह था।
तुम मुझे पसंद क्यों नहीं करती हो? मैंने क्या किया है?
तुम्हें बिल्कुल पता नहीं है?
नहीं। नहीं।
मुझे बस इतना मालूम है कि एक दिन तुम और मैं दोस्त थे,
और अगले दिन तुमने ऐसा बर्ताव किया जैसे तुम मुझे जानती ही नहीं थी।
वाक़ई? क्योंकि एक दिन मैंने अचानक तुम्हें पसंद करना बंद कर दिया?
तुम्हें याद है उस समय क्या चल रहा था?
हाँ। मुझे याद है। और वह तुम्हारे लिए बहुत मुश्किल था।
और तुम्हें अकेले में थोड़ा समय चाहिए था।
मुझे अकेले में समय चाहिए था? मैंने तुमसे ऐसा कहा था?
नहीं।
लेकिन हम उतने क़रीब नहीं थे।
ख़ैर, हम इतने क़रीब थे कि जाकर "ब्रिंग इन 'दा नॉइज़, ब्रिंग इन 'दा फंक" देखें।
मतलब, उन गर्मियों में तुम कई बार मेरे घर डिनर करने आई थीं।
ख़ैर, मैं तुम्हारे दोस्तों की दोस्त थी।
और मैं बस तभी न्यूयॉर्क आई थी। मैं बस इतना जानती थी कि मैं तुम्हें पसंद करती थी।
मैं सफल थी।
तुम्हारे लिए बस एक वही ज़रूरी चीज़ थी।
गज़ब। तुम्हें वाक़ई ऐसा लगता है?
ख़ैर, मेरे लिए हालात ख़राब हो जाने के बाद
हम दोस्त नहीं रहे थे, है ना?
तो मुझे बस इतना मालूम है कि तुमने मेरे दोस्तों से दोस्ती की, और तुम्हें बात करना अच्छा लगता है।
और यह लो, दुनिया को मेरी निजी जानकारी मालूम हो गई।
हाँ।
मेरे ख़्याल से तुम सही हो। मैंने उसके बारे में बात की थी।
वह अफ़वाह थी।
सबने उसके बारे में बात की।
यार, उस समय अफ़वाह कितनी कम ख़राब लगती थी।
ख़ैर, वह इसलिए था क्योंकि तब कोई तुम्हारे बारे में अफ़वाह नहीं फैला रहा था।
और मैं मानती हूँ कि तुम्हारी कोई ग़लत मंशा नहीं थी, लेकिन…
हम अपनी हरकतों से पहचाने जाते हैं।
हाँ।
काश हमने इस बारे में पहले बात की होती।
तुमने क्या कहा होता?
अगर मैंने तब तुमसे पूछा होता कि क्या तुम मेरे बारे में अफ़वाह फैला रही थी?
मैं शायद मुकर गई होती।
हाँ।
ख़ैर, मुझे आज तुम्हारे साथ शो करने में वाक़ई मज़ा आया।
वाक़ई में।
और यह मज़ेदार रहा होता
अगर पिछले कुछ सालों में हम दोस्त रहे होते।
मुझे वाक़ई अफ़सोस है कि मैंने उसे बर्बाद कर दिया।
अरे।
मैंने भी तुम्हारे बारे में अफ़वाहें फैलाई हैं।
ख़ैर, उसके लिए शुक्रिया।
यूबीए सुपर मंगलवार
2020 डेमोक्रैटिक मुक़ाबला
पाँच, चार, तीन…
आज है मंगलवार, तीन मार्च 2020, और क्या कमाल का सुपर मंगलवार है।
अब, मेरे पहले मेहमान हैं टीवी की एक बड़ी हस्ती,
दूरदर्शी, मानवतावादी,
और सभी नेटवर्क कर्मचारियों की तरह, बेवक़ूफ़,
लेकिन वह हमारे बेवक़ूफ़ हैं।
तो कृपया स्वागत कीजिए यूबीए के सीईओ और उस आदमी का जिसने दरवाज़ा बंद कर दिया,
कोरी एलिसन।
सही कहा।
ख़ैर…
नाचो, दोस्त। कोरी, स्वागत है।
बस तुम्हारे लिए नाच रहा था।
-कोरी, मैं सीधे मुद्दे पर आता हूँ। -ठीक है।
तो, एक स्ट्रीमिंग सेवा क्यों, और अभी क्यों?
-अभी क्यों? ख़ैर, क्योंकि मैं अभी ज़िंदा हूँ। -हाँ।
-और यूबीए में स्ट्रीमिंग सेवा क्यों? -हाँ।
क्योंकि मुझे हमारे काम में विश्वास है, पीटर, और मुझे विषय वस्तु की शक्ति प्रेरित करती है।
वाह। ख़ैर, पादरी, तो क्या मैं यह सवाल पूछ सकता हूँ?
ऐसा क्यों है कि कुछ लोग इससे सहमत होने से इनकार करते हैं,
-जैसे यहाँ यह बेवक़ूफ़? -ख़ैर…
क्या यह अंगूर खट्टे होने वाली बात लगती है?
अच्छे टीवी की हार हो गई
सब अपनी-अपनी राय रखने के हक़दार हैं।
-यह अफ़सोस की बात है। -हाँ, लेकिन मुझे यक़ीन है…
तुमने "राजकुमारी और मटर" की कहानी सुनी है?
-बिल्कुल सुनी है। -हाँ।
हाँ, डोनाल्ड ट्रम्प के रूसी सेक्स टेप का यही नाम है।
है ना?
मैं किसी और के बारे में सोच रहा हूँ।
ऐसा लगता है जैसे इन सभी संवाददाताओं को लगता है
कि कोई पूरे देश भर में मटर के दाने छुपा रहा है।
और अगर बस वह उस मटर के दाने को ढूँढ लें
और साबित कर दें कि वे कितने संवेदनशील हैं,
कि उससे उन्हें चोट पहुँची और वे रात भर सो नहीं पाए,
तो वे दुनिया को यक़ीन दिला देंगे कि वे राजसी हैं।
बस उन्हें यह नहीं मालूम कि वे मटर कहाँ हैं,
तो वे हर चीज़ से चोट खाने का नाटक करते हैं और उम्मीद करते हैं कि कभी सही हो जाएँगे।
ख़ैर, तुमने मेरे मुँह की बात छीन ली।
कोरी, क्या तुम्हें मैगी ब्रेनर की इस किताब की ज़रा सी भी चिंता है?
जितना मैंने पढ़ा है, वह दुर्भाग्यपूर्ण है, हल्के शब्दों में कहा जाए तो।
लेकिन बतौर नेटवर्क, मुझे चिंता नहीं है।
बल्कि…
मैं मैगी को यूबीए या यूबीएएनसी पर इंटरव्यू के लिए बुलाना चाहूँगा।
हमें उसके आने से ख़ुशी होगी।
आपने सुन लिया, दोस्तों। मेरे ख़्याल से यह एक स्कूप है।
और मुझे नहीं लगता हमें वह करने की इजाज़त भी है।
हम बहुत मुसीबत में पड़ना जारी रखेंगे,
और यहाँ बहुत चोट लगने वाली है।
हे भगवान। मैरेडिथ।
दो महीनों में दो बार, मैरेडिथ? मतलब… क्या तुम मेरा पीछा कर रही हो?
हैलो। हाँ, मज़ाकिया है।
तुम कैसी हो? तुम…
यैंको।
क्या?
मतलब, मुझे यक़ीन नहीं हो रहा मैं तुमसे यहाँ मिल रहा हूँ।
क्या? मैंने ही तुम्हें इस जगह के बारे में बताया था।
तो, तुम लोग क्या… मतलब, तुम लोग क्या कर रहे हो?
हम शहर में जाने वाले थे।
पता है, कोई बात नहीं। मैं तुमसे बाद में मिल सकती हूँ।
अगर तुम व्यस्त ना हो?
…दस से कम डॉलर में।
ठीक है, तो आपको मिलेंगे 12 वाइटटेल कटलरी।
यह दशकों से हमारे उत्पादों में है।
दरअसल मैंने इन्हें बेचना शुरू किया जब मैं शो करता था।
हैलो।
तुम चाहती हो मैं पूछूँ कि तुम ठीक क्यों नहीं हो?
नहीं। वाक़ई नहीं।
मैंने तुम्हें बुलर्ड के शो में देखा। तुम बहुत अच्छे थे।
ध्यान देने के लिए शुक्रिया।
तो तुम जानती हो कैसे मैंने मैगी को बुलाने की पेशकश रखी है।
हाँ। वह मान गई?
क्या तुम वह करोगी?
सोमवार रात को उसका इंटरव्यू लोगी?
वह किताब छप रही है,
और मैं जानता हूँ मैंने कहा मुझे उसकी चिंता नहीं है,
लेकिन मुझे है।
और मैं जानता हूँ ऐलेक्स को भी है।
हमने अभी पढ़ी नहीं है, लेकिन तुम्हें एक अग्रिम प्रति मिल जाएगी।
मैं क्यों?
क्योंकि, ब्रैडली, मैं जानता हूँ तुम न्यायसंगत रहोगी।
ठीक है। मैं कर सकती हूँ।
शुक्रिया। मैं उसकी तैयारी कर दूँगा।
अलविदा।
-ख़ासतौर से यहाँ। -क्या समय हो गया है?
-मुझे पता नहीं। -मुझे चलना चाहिए।
गज़ब। शायद देर हो गई है।
-मैं अगले हफ़्ते शहर से जा रही हूँ। -चलो भी।
लेकिन क्या तुम दोबारा मिलना चाहोगे?
-मुझे पता नहीं। -वह सोमवार को ही करना पड़ेगा।
नहीं। सोमवार को नहीं मिल सकता। मैं मंगलवार को मिल सकता हूँ।
-नहीं, मैं बस उसी दिन मिल सकती हूँ। -नहीं।
-तुम फेर-बदल नहीं कर सकते? -नहीं, वाक़ई नहीं कर सकता।
चलो भी। इतना ज़रूरी क्या है?
मैं एक मेमोरियल में जा रहा हूँ।
तुम मिच केस्सलर के मेमोरियल में तो नहीं जा रहे हो ना?
जा रहा हूँ।
जा रहा हूँ। मैंने उसके साथ बहुत समय तक काम किया है।
उसने मेरी दोस्त का बलात्कार किया था।
-ठीक है। मुझे अफ़सोस है, ठीक है? -उसने हैनाह का बलात्कार किया था।
और तुम उसके मेमोरियल में जाओगे?
मैं जानता था यह एक भारी विषय हो जाएगा।
इसीलिए मैं उसकी बात नहीं करना चाहता था। ठीक है?
मुझे नहीं बताने से यह बेहतर कैसे हो जाता है?
नहीं, बेहतर नहीं होता है, लेकिन मैं… तुम कहाँ जा रही हो?
अगर मुझे एक मिनट दो तो मैं समझा सकता हूँ यह इतना ज़रूरी क्यों है।
उसने मेरी दोस्त को मार डाला!
-उसने नहीं मारा था। उसने ड्रग्स की ओवरडोज़ ली थी। -मुझे ख़ुशी है वह मर गया।
मैं बस उम्मीद करती हूँ कि फ़्रेड मिक्लेन और उसके 119.2 मिलियन का भी यही हाल हो।
हो सकता है उसे वह वापस देने पड़ें
क्योंकि हैनाह के डैड उस पर और नेटवर्क पर मुकदमा कर रहे हैं।
जानती हूँ। तुम्हें क्या लगता है उसके पैसे कौन दे रहा है? हैनाह के डैड?
क्या? तुम क्या कह रही हो?
जिस रात वह मरी मैंने उसके साथ बहुत बुरा बर्ताव किया था।
-मुझे कुछ तो करना था। -क्लैर।
जो हुआ उसके लिए तुम ख़ुद को दोष नहीं दे सकती।
-मुझे मत बताओ क्या करना चाहिए। शुक्रिया। -तुम क्या कर रही हो?
तुम क्या कर रही हो? कहाँ जा रही हो? क्लैर? क्लैर, चलो भी!
सर्फ़ पब्लिशिंग
आपको कुछ चाहिए तो हमें कॉल कीजिएगा।
और अगर आपको ब्रेक चाहिए हो, तो कोई आपको बाहर तक ले जाएगा।
ठीक है, बढ़िया। शुक्रिया।
द रॉंग साइड ऑफ़ द बेड मैगी ब्रेनर
जैक्सन, ब्रैडली
लीवी, ऐलेक्स
"तूफ़ानी ऐलेक्स बस कोई कहानी ही नहीं थी।
उसके कारण डरावनी कहानियाँ बनती थीं।
मिच केस्सलर और ऐलेक्स लीवी हमेशा साथ रहते थे।
लीवी उसकी हरकतें अनदेखा करती थी। अगर केस्सलर ने किया है, तो ग़लत नहीं हो सकता।
किसी को उम्मीद नहीं थी कि मिच के ड्रेसिंग रूम का दरवाज़ा खोलने पर लीवी को वह दिखाई देगा।"
पाँचवा अध्याय लीवी
हे भगवान।
"और उस चिलियन होटल के कमरे में
केस्सलर और लीवी ने अपने परदे पर और परदे के पीछे के यौन तनाव को तृप्त किया।
सब में खामियाँ होती हैं, लेकिन लीवी क्षतिग्रस्त है।"
क्या तुम्हें पता है अगर मिच का मेमोरियल अब भी हो रहा है या नहीं?
जहाँ तक मुझे पता है।
पता है, मुझे नहीं लगता यह एक अच्छा विचार है
कि इस समय तुम किसी भीड़भाड़ वाली जगह में जाओ।
और मुझे नहीं लगता मिच का तुम पर कोई उधार है।
मेरी रक्षा करना अब तुम्हारा काम नहीं है।
मिच का बेसबॉल के प्रति लगाव कभी कम नहीं हुआ।
और मैं ऐसा मानता हूँ कि अब वह अपने माता-पिता के साथ है…
और बेसबॉल खेल रहा है।
चलिए हम सब जश्न मनाएँ।
मिच को ख़ुशी-ख़ुशी याद करें।
भगवान तुम्हारा भला करे, मिची।
प्यार, अंकल माइक।
पता है, मैं जानता हूँ सब लोग यह नाटक करते हैं
कि मौत ज़िंदगी में आने वाली सबसे दुखी चीज़ नहीं है।
और सभी हँसना और नाचना और गाना और मज़ा करना चाहते हैं, और…
क्योंकि मिच ऐसा ही चाहता।
यह ज़िंदगी का जश्न है, है ना?
मैं आपको बताना चाहता हूँ…
कि इससे मुझे उल्टी आती है।
क्योंकि अगर आप में से किसी को भी ज़रा सी भी
परवाह होती कि मिच क्या चाहता था,
पता है यह बताने का समय कब होता?
मुझे पता नहीं। उसके ज़िंदा रहने के समय कैसा रहता?
-बस हो गया! -मज़ाक उड़ाने वाला।
किसी के उसकी मन की बात करने से तुम्हें इतना डर क्यों लगता है?
अब,
सुनो, मिच एक उत्तम इंसान नहीं था।
उदाहरण के लिए, वह बहुत अच्छा ड्राइवर नहीं था।
अरे, गज़ब। मैं जानता हूँ। यह बहुत जल्दी है।
पता है उस पर कौन हँसा होता?
युवा मिचेल उस पर हँसा होता।
शायद दुनिया को दूसरों की ज़िंदगी के साथ खेलना बंद कर देना चाहिए।
शायद उन्हें लोगों के बारे में राय बनाना बंद करना चाहिए,
अपनी सेक्सुअल ज़िंदगी में कुछ अलग आज़माने के लिए।
लोगों को सिंगल-यूज़ प्लास्टिक की तरह इस्तेमाल करना बंद करना चाहिए,
क्योंकि हो सकता है तुम उनसे दोबारा कभी मिलो ही नहीं।
लेकिन पूर्व में कहीं मृत बदमाशों का एक पहाड़ है।
और किसी दिन, हम सबके मृत्यु प्रमाणपत्र पर लिखा जाएगा,
"मृत्यु का कारण: बहिष्कार संस्कृति।"
हे भगवान।
मुझे बहुत अफ़सोस है तुम्हारे साथ यह हुआ, मिच।
मुझे बहुत अफ़सोस है…
कि हमें कभी मौका नहीं मिला, हमारे बीच सब ठीक करने का।
तुम मेरे अच्छे दोस्त थे…
बहुत लंबे समय तक।
भाड़ में जाएँ सब!
हैलो।
पाओला। मुझे बहुत ख़ुशी है तुम आ पाई।
-शुक्रिया। फ़्लाइट के लिए शुक्रिया। -ज़रूर।
उसके अंतिम संस्कार में ऐसे आना थोड़ा अजीब लग रहा है जब वह ख़ुद यहाँ नहीं है।
अजीब दुनिया है, लेकिन मुझे ख़ुशी है एक दोस्ताना चेहरा तो है।
दरअसल, मिच…
मैंने मिच से वादा किया था
कि मैं व्यवसाय में सही लोगों से तुम्हारा परिचय करवाऊँगी,
जब तुम तैयार हो जाओ।
ख़ैर, मिच के मरने के बाद से मैंने ख़ुद को काम में झोंक दिया है।
लेकिन मैं अभी तैयार नहीं हूँ।
यह बहुत भावुक समय रहा है,
और मैं तुम्हें बता दूँगी जब मैं तैयार हो जाऊँगी।
ठीक है। ख़ैर, मुझे बस पता नहीं
कितने समय तक लोग मेरे फ़ोन का जवाब देते रहेंगे।
तो शायद तुम जल्दी तैयार हो जाना चाहो।
ठीक है। शुक्रिया।
-मुझे एक सेकंड के लिए इजाज़त देना, ठीक है? -ज़रूर। ज़रूर।
माफ़ कीजिए।
मैं दख़लअंदाज़ी के लिए माफ़ी चाहती हूँ।
मैं आने वाली नहीं थी, लेकिन
मुझे बस लगता रहा कि मुझे आना चाहिए
और मिच के बारे में कुछ शब्द कहने चाहिए
और कि वह मेरे लिए क्या मायने रखता था।
पेज, कृपया थोड़ा धैर्य रखना।
कुछ…
माफ़ कीजिए।
कुछ लोग कभी भी संतुष्ट नहीं होते हैं।
और…
संतुष्ट से मेरा मतलब है, उनकी अपेक्षाएँ पूरी नहीं होती।
मैं ख़ुद को उस समूह में शामिल करती हूँ।
आपको करना चाहिए…
और यह हमेशा "करना चाहिए" होता है। इसकी शुरुआत हमेशा "करना चाहिए" से होती है।
तुम्हें हमेशा और ज़्यादा पाने का प्रयास करना चाहिए।
तुम्हें हमेशा सीढ़ी के अगले पाये तक पहुँचने की कोशिश करनी चाहिए।
हमेशा और ज़्यादा पाने की इच्छा रखनी चाहिए।
लेकिन अगर आप अपना सारा समय ज़्यादा चाहने, ज़्यादा पाने की कोशिश में लगा दें,
आपके पास कोई समय नहीं बचता…
जीने के लिए।
मिच ने कुछ माफ़ ना करने लायक़ चुनाव किए थे।
और…
हाँ। हाँ।
मैं मिच से मिलने इटली गई थी।
मैं उससे उसके मरने वाले दिन मिली थी।
और मैं आपको बताना चाहती हूँ
कि वह अपनी हरकतों के परिणामों को वाक़ई समझने लगा था।
उसे अपने किए का पश्चाताप था।
वह बेहतर करना चाहता था। वह बेहतर बनना चाहता था।
और मैं जानती हूँ यह काफ़ी नहीं है। और यह कभी भी काफ़ी नहीं होगा। कभी नहीं।
लेकिन मैं आप सबको बस यह बताना चाहती थी।
और मैं चाहती थी उसे इसके लिए भी याद रखा जाए।
मिच का एक ख़ूबसूरत परिवार था,
दो प्यारे बेटों और पत्नी के साथ, वह जानता था वह उसके लायक़ नहीं था।
पेज।
मुझे इस सबका बहुत अफ़सोस है।
ख़ैर, तुम मुझे बताओ।
पिछले साल जब मैंने तुम्हारा इंटरव्यू लिया था, मैं ऐलेक्स लीवी के घर एक फंडरेज़र में भी गई थी,
जहाँ उसने मुझे बताया कि उसने तुम्हें सिखाया था
कि ऐशले ब्राऊन की सच्चाई तक कैसे पहुँचना है।
वह ख़ुद को नारीवाद की एक मिसाल के रूप में पेश कर रही थी।
तुम सच कहती हो। क्या वह सच था?
पूरी तरह नहीं।
देख लो।
क्या तुम यह देख रही हो? ऐलेक्स?
ऐलेक्स? मुझे वापस फ़ोन करो।
तुम्हें पता है मुझे यह नौकरी कैसे मिली?
मुझे थोड़ा अंदाज़ा है।
हाँ, मेरे ख़्याल से तुम्हें है।
लेकिन तुमने वह किताब में नहीं लिखा।
ख़ैर, सब कुछ तो शामिल नहीं किया जा सकता।
मुझे दरअसल थोड़ी निराशा हुई थी।
मैं सोच रही थी अगर तुम यहाँ खुलासा करना चाहो।
यह बहुत दिलचस्प कहानी है, तुम्हें नहीं लगता?
कृपया, शौक़ से सुनाओ। अपने शब्दों में।
ठीक है। मेरी सबसे धुँधली याद में भी,
मिच की जगह तुम्हें रखने का कोई विचार ही नहीं था।
-और फिर क्या हुआ? -और फिर ऐलेक्स लीवी ने,
एक चूहे-बिल्ली के खेल में, जो उसे अकसर लगता है वह खेल रही है,
अचानक घोषणा कर दी कि तुम उसकी सह-एंकर बनोगी।
और नेटवर्क में सब उससे बेहद हैरान हो गए,
लेकिन ऐलेक्स ने सबको दबाव में डाल दिया था,
और वे तुम्हें हटाने के लिए कुछ नहीं कर सकते थे। तो…
देखो, यह एक दिलचस्प कहानी है।
और यह सच है।
तो तुमने इसे छापा क्यों नहीं?
ठीक है। अगर तुम यही करना चाहती हो।
जब मैंने तुम्हारा साक्षात्कार लिया था तब तुमने झूठ बोला था।
तुमने वह सब कुछ नहीं बताया जो मैंने अभी कहा, जो अब तुम मान रही हो कि सच है।
नहीं, तुम सही हो। मेरे ख़्याल से मैंने झूठ बोला।
और मैं नहीं चाहती थी लोगों को मेरी निजी ज़िंदगी के बारे में पता चले।
-हाँ, ख़ैर… -उससे मैं इस वक़्त अच्छी रोशनी में नहीं दिख रही हूँ।
लेकिन मुझे वाक़ई लगता है मैं अच्छा काम कर रही हूँ,
और अगर ऐलेक्स नहीं होती, तो मुझे यह मौका मिलता ही नहीं।
मैं जानना चाहती हूँ तुम्हारी किताब का इतना बड़ा हिस्सा
ऐलेक्स और मिच केस्सलर के आपसी सहमति वाले रिश्ते के प्रति समर्पित क्यों है।
मतलब, ठीक है, वह एक विवाहेतर संबंध है। मैं यह समझती हूँ।
लेकिन इस दौर में, वह थोड़ी पुराने ज़माने की बात लगती है।
और ऐसी बहुत सी तमाम बुरी चीज़ें हैं जो तुमने लिखा है कि मिच ने की थीं,
और मेरे ख़्याल से उनकी निंदा की जानी चाहिए।
लेकिन ऐलेक्स को उसमें क्यों घसीटा?
मतलब, क्या ऐलेक्स लीवी से तुम्हारी कोई निजी दुश्मनी थी?
नहीं, नहीं, नहीं। नहीं, ऐसा नहीं है।
दरअसल, मैं…
मैंने कुछ चीज़ें नहीं लिखीं क्योंकि मुझे वह कठोर लगीं।
वाक़ई? गज़ब। मतलब,
-मैं तुम्हें ऐसा कहते सुन रही हूँ, लेकिन… -ठीक है, तुम मुझ पर दबाव डालना चाहती हो?
तुम्हारा खेल खेलते हैं।
बस पिछले महीने, मैं लास वेगस में थी, और मैं जानती हूँ तुम भी वहाँ थी।
-वैसे, बहस में बढ़िया काम किया था। -शुक्रिया।
और मैं देर रात अपने होटल के कमरे में बैठी हुई थी,
यह बहस के पहली वाली रात थी, बस अपने काम से मतलब रख रही थी,
जब अचानक तुम्हारी सह-एंकर ने मेरा दरवाज़ा खटखटाना शुरू किया,
वह पागल हो रही थी।
ऐलेक्स?
-वह पागल हो रही थी? -पागल हो रही थी।
मैं यह बिना कोई धारणा बनाए कह रही हूँ। यह एक तथ्य था।
वह जानना चाहती थी अगर मेरे पास मेरी किताब की कोई अतिरिक्त प्रति थी।
मैंने कहा मेरे पास नहीं थी।
ख़ैर, क्या उसने उसकी वजह बताई?
वह जानना चाहती थी अगर मैंने उसके
मिच केस्सलर के साथ सोने वाली बात किताब में शामिल की थी।
मैंने उससे कहा कि मैंने शामिल की थी।
और वह तुमसे क्या करवाना चाहती थी?
वह उसे हटवाना चाहती थी।
तो, एक औरत जिसे तुम बहुत लंबे समय से जानती हो,
तुम्हारे पास आई, वह ऐसी ग़लती के लिए दुखी थी
जो उससे कितने साल पहले हुई थी?
दस, लेकिन वह एक पत्रकार है। तो…
ठीक है। ख़ैर, वह एक ग़लती थी जो दस साल पहले हुई थी।
और वह बहुत ज़्यादा परेशान थी, और उसने तुमसे वह हिस्सा हटाने को कहा,
और तुमने फिर भी छाप दिया?
आज तक का वह सबसे ख़राब इंसान कौन है जिसके साथ तुम सोई हो, मैगी?
मुझे बस कुतूहल है।
तुम कितनी बुरी इंसान हो?
ब्रैडली,
मेरी किताब यौन दुराचार को छिपाने वाले एक भ्रष्ट नेटवर्क के बारे में है।
अनुचित व्यवहार की पूरी कतार है।
और, हाँ, ऐसे बहुत से हिस्से हैं जो ऐलेक्स लीवी का असली चेहरा भी दिखाते हैं।
मैं सहमत हूँ। और तुम वाक़ई नेटवर्क को ज़िम्मेदार ठहरा रही हो,
लेकिन यह दिलचस्प है कि इस किताब के कवर पर ऐलेक्स है।
और यह ऐलेक्स लीवी वह औरत है जिसने मुझे मेरा करियर दिया।
उसने बहुत अच्छा काम किया, है ना?
लेकिन उसने यह तुम्हारे लिए नहीं किया, ब्रैडली। उसने यह अपने लिए किया।
ख़ैर, वह जहाँ है, वहाँ दूसरे लोगों की सेवा करके नहीं पहुँचा जाता है।
मैं जानती हूँ तुम यह जानती हो।
मतलब, तुम यहाँ बैठी हो
क्योंकि तुम अपनी उच्च प्रोफ़ाइल वाली किताब का प्रचार कर रही हो
जिसमें पाँच, दस, पंद्रह साल पुरानी कहानियाँ हैं।
लेकिन वह एक कहानी जो तुमने नहीं छापी, वह कहानी थी एक बदली हुई औरत की,
जो तुम्हारे पास दया की भीख माँगने आई, और तुमने उसे खाली हाथ लौटा दिया।
बल्कि, तुमने उसे अपनी किताब के कवर पर सजा दिया।
अब, तुम यह जानती हो ना कि ऐलेक्स और मैंने इसी नेटवर्क पर ही
फ़्रेड मिक्लेन के बारे में खुलासा किया था।
कि हमने सच्चाई को सामने लाने के लिए अपने करियर दाँव पर लगा दिए थे।
हाँ, मैं जानती हूँ तुम्हें पता है क्योंकि हमने तुमसे पहले खुलासा कर दिया, है ना?
बिल्कुल सही किया।
इस किताब में ऐलेक्स लीवी के बारे में बहुत सी कहानियाँ हैं,
लेकिन मुझे लगता है वह पुरानी ऐलेक्स लीवी है।
और मुझे लगता है लोग बदल सकते हैं।
मुझे लगता है लोग विकसित होते हैं।
मैं जानती हूँ मैं विकसित हो रही हूँ। पता नहीं तुम हो रही हो या नहीं।
मुझे बताया जा रहा है कि विज्ञापन का समय हो गया है।
लेकिन हम मैगी ब्रेनर के साथ और बातें करने वापस आएँगे।
हम औरतों को खड़े होना है हैशटैग ऐलेक्सलीवी के साथ!
ऐलेक्स लीवी बेहतर बर्ताव की हक़दार है
यह क्या है?
मैं हमेशा प्यार करूँगी हैशटैग ऐलेक्सलीवी से।
हैशटैग ऐलेक्सलीवी अब भी मेरी हीरो है।
जिस किसी को ऐलेक्स लीवी नहीं पसंद
मिच केस्सलर की हरकतों के चलते, वह व्यक्ति बीमार है
कुछ पत्रकार हमेशा लोगों को नीचा दिखाते हैं।
मुझे यक़ीन नहीं हो रहा।
माफ़ करना, मैगी, हम अब भी ऐलेक्स लीवी से प्यार करते हैं
हैशटैग ऐलेक्सलीवीकाबहिष्कारनहींहोगा चलो इसे ट्रेंड करें।
भगवान का शुक्र है।
हे भगवान।
तुम एक दिलचस्प लड़की हो, ब्रैडली।
मेरे बारे में इतना दिलचस्प क्या है?
ख़ैर, पता है, दो महीने पहले जब हम पहली बार मिले थे,
तुम सिर्फ़ यह बात करती थी कि तुम्हें ऐलेक्स कितनी नापसंद थी
और यह कि वह न्यायसंगत नहीं थी।
नहीं। मैंने यह नहीं कहा था कि मुझे ऐलेक्स नापसंद थी।
ख़ैर, ऐसा ही कुछ था।
लेकिन बात यह है कि आज रात तुम्हारे पास उसे डुबो देने का मौका था,
लेकिन उसके बजाय, तुमने आगे बढ़कर उसका बचाव किया।
और यह करने में, तुमने उस व्यक्ति को डुबो दिया जिसने वह किताब लिखी थी
जिसमें वह सब था जिसका तुम खुलासा करना चाहती थी।
इस सब का क्या मतलब है?
ख़ैर, मैंने जो कुछ भी कहा था मुझे उस पर विश्वास है।
मैं बस… मुझे वाक़ई नहीं लगता कि मैगी न्यायसंगत थी।
और मैं ऐलेक्स के बारे में क्या सोचती हूँ, उसका इससे कोई लेना-देना नहीं है।
ख़ैर, वह बेहद प्रभावशाली था।
तुम बहुत मायनों में प्रभावशाली हो।
शुक्रिया। यह दिलचस्प से बेहतर है।
पता है, मेरी दिल की बीमारी और कोविड के चलते,
मैं एक-दो महीने के लिए मॉन्टाना में अपने घर जाऊँगी,
जब भी यह ख़त्म होता है।
हाँ। हाँ, ज़रूर। यह समझ में आता है।
लेकिन मुझे तुम्हारी याद आएगी। बहुत ज़्यादा।
तुम्हें मेरे साथ आकर रहने के बारे में सोचना चाहिए।
लेकिन मैं हफ़्ते में पाँच दिन टीवी पर होती हूँ।
तो, उसे छोड़ दो। मेरे लिए।
मुझे अच्छा नहीं लगता अगर मेरी औरत काम करे।
तुम गंभीर हो?
नहीं, मैं गंभीर नहीं हूँ।
मेरे पास रैंच पर एक स्टूडियो है।
नहीं। वह नहीं।
क्या मैं तुम्हारी औरत हूँ?
ख़ैर, मैं तुमसे झूठ नहीं बोलूँगी।
मुझे तुमसे थोड़ा डर तो लगता है।
अच्छा।
लेकिन, हाँ।
कुछ वैसा ही।
-गज़ब, वाक़ई? क्या समय है आने का। -मैं अभी वापस आती हूँ।
ठीक है। मैं बेडरूम में रहूँगी।
-हैलो, हैरी। मैं तुम्हारे लिए क्या कर सकती हूँ? -किसी ने यह छोड़ा था।
शुक्रिया। मैं तुम्हारे लिए कुछ लाती हूँ, बस एक मिनट।
उन्होंने यह कब छोड़ा था?
मुझे पता नहीं। मेरी शिफ़्ट से पहले हुआ था। शायद पाँच-छह घंटे पहले।
क्या तुम पता लगा सकते हो? यह बहुत ज़रूरी है।
-ज़रूर। -शुक्रिया।
हे भगवान।
जब तुम मशहूर होते हो वे तुम्हें कुछ भी करने देते हैं।
ऐलेक्स लीवी एकदम सटीक उदाहरण है।
यक़ीन नहीं होता हम ऐलेक्स लीवी को आदर्श मानते थे
नहीं।
क्या उन सारे मॉर्निंग शो वाले लोगों को किनारे कर सकते हैं?
ऐलेक्स लीवी की लीक हुई फुटेज शर्मनाक है
धत्।
मतलब, "गज़ब" के अलावा और क्या कह सकते हैं?
ब्रैडली जैक्सन ने हमें समझाने की बहुत अच्छी कोशिश की
कि ऐलेक्स लीवी बदल गई है
और हमें उसके अतीत के कारण उसके बारे में धारणा नहीं बनानी चाहिए।
लेकिन यह बस अभी हुआ है।
मैं मिच से मिलने इटली गई थी।
मैं उससे उसके मरने वाले दिन मिली थी।
-उसके मरने वाले दिन? -हे भगवान।
मुझे लगा अब उसका मिच के साथ कोई रिश्ता नहीं था।
वह दस साल पहले की बात कही जा रही थी।
यह उल्लेखनीय है कि उसने अपने सहकर्मियों को घातक वायरस के ख़तरे में डाल दिया।
इससे कुछ बहुत कठोर सवाल खड़े होते हैं।
वह एक ज्ञात यौन शोषणकर्ता से क्यों मिल रही थी?
और केस्सलर की मृत्यु वाक़ई कैसे हुई थी?
पहले जेफ़्री एपस्टीन…
हे भगवान।
क्या? क्या बकवास है?
अस्पताल में कोई जगह नहीं है।
हम मरीज़ों की देखभाल के लिए
अस्पताल के बाहर टेंट बना रहे हैं और…
हे भगवान।
डग, क्या बकवास है? क्या हो रहा है?
तुम्हारी आवाज़ सुनकर अच्छा लगा।
तुम रात में गिर गई और तुम्हारे सिर में चोट आई है।
चिप ने तुम्हें देखा।
मामूली चोट है। और उस दूसरी चीज़ के लिए मुझे अफ़सोस है।
हाँ। मुझे बहिष्कृत कर दिया गया।
ख़ैर, हाँ। लेकिन…
उन्होंने तुम्हें बताया नहीं?
क्या? मुझे क्या नहीं बताया?
मुझे डॉक्टर को बताने देना चाहिए।
नहीं, नहीं। चलो भी, डग। तुम मुझे डरा रहे हो। चलो भी।
इमरजेंसी रूम में उन्होंने तुम्हारी जांच की थी,
और तुम्हें कोविड होने की पुष्टि हुई है।
बकवास।
एफ़डीएनवाय पैरामेडिक
उपशीर्षक अनुवादक: मीनू